IoT.nxt wen met visie vir Internet van Dinge - IoT.nxt
HomeOur FrameworkTestimonialsWhat sets us apartPress RoomCareersContact Us
IoT.nxt wen met visie vir Internet van Dinge
IoT.nxt wen met visie vir Internet van Dinge	Deur Niel Joubert 02 Junie 2017
Die tegnologiemaatskappy IoT.nxt het met die louere weggestap by die tweede jaarlikse “Internet van Dinge”-toekennings van MTN.
IoT.nxt is aangewys as die algehele wenner van die aand en die maatskappy het ook die afdeling vir beste kommersiële oplossing gewen.
IoT.nxt ontwikkel Internet van Dinge-toepassings vir ondernemings om hulle meer doeltreffend te maak, koste te bespaar en hul inkomste op te stoot.
Die Internet van Dinge beskryf ’n wêreld waar omtrent enigiets aan die internet en aan mekaar verbind kan word en op ’n intelligente manier met mekaar kan kommunikeer. Met die Internet van Dinge raak die fisieke wêreld as’t ware een groot inligtingstelsel.
“Die groot sterkpunt van die IoT.nxt raamwerk is dat die oplossing tegnologies ‘agnosties’ is, wat die probleem oorkom van enige en alle toestelle of stelsels met mekaar te probeer verbind,” sê Oliver Fortuin, hoof van MTN Business.
Dit laat ondernemings toe om die tegnologie te inkorporeer in bedrywighede met min of geen ontwrigtings, sê hy.
Volgens IoT.nxt is die voordeel van sy tegnologies agnostiese toepassings dat enige toestel op enige stelsel daardeur met mekaar kommunikeer
“Dit is ’n wonderlike prestasie vir ons span,” sê Nico Steyn, uitvoerende hoof van IoT.nxt. “Dit is ’n bevestiging van wat ons doen en vir wat ons in 18 maande bereik het.”
IoT.nxt is in 2015 gestig deur Steyn en sy vennote, Bertus Jacobs en Terje Moen.
Die toekennings was deel van MTN se nasionale IoT-konferensie, wat die jongste tendense, probleme en geleenthede in die Internet van Dinge-bedryf ten toon gestel het in verskeie bedrywe, insluitende die motor-, gesondheidsorg-, vlootbestuur-, vervaardiging-, kleinhandel en sekuriteitsbedryf.
“Daar is ’n revolusie onderweg in die sakewêreld. Nie slegs in Suid-Afrika nie, maar op die hele vasteland,” sê Steyn.
“Maatskappye moet aanpas en verander om mededingend te bly. Die Internet van Dinge gaan grootskaalse voordele meebring vir enige maatskappy in enige bedryf.
“Hierdie tegnologie kan eksponensiële waarde lewer, soos ons al gesien het in die baie bedrywe waarin ons betrokke is.”
Volgens Steyn sal ondernemings die grootste gebruikers van die Internet van Dinge wees en het IoT.nxt reeds strategieë en oplossings vir verskeie maatskappye in verskillende bedrywe geskep.
“Die gebruik van ’n Internet van Dinge-toepassing gaan oor sakestrategie, nie oor tegnologie nie.”
Daleen Van Wyk	2017-06-03T10:54:15+00:00	June 2nd, 2017|In The News, Media coverage|	Share This Story, Choose Your Platform!
FacebookTwitterLinkedinRedditTumblrGoogle+PinterestVkEmail	Copyright 2017 IoT.nxt | All Rights Reserved | Careers | +27 12 880 0114